Praesepe

PraesepePraesēpe, gen. praesēpis, est prima forma in Oxford Latin Dictionary data; aliter praesaepe, praesēpium, praesaepium. est locus praeseptus, stabulum pecori vel equis designatum, et praecipue locus ubi hae bestiae aluntur. Etiam receptaculum cibi in stabulo positum significat.

 In Bibliis 
In Evangelio secundum Lucam, Iesus infans in praesepe (Graece φάτνη) reclinatus est quia nihil melius praesto erat: "Et peperit filium suum primogenitum, et pannis eum involvit, et reclinavit eum in praesepio: quia non erat eis locus in deversorio."

In nativitatis Iesu memoria, praesepia in domibus et ecclesiis tempore natalicio collocantur. Iuxta praesepe, bos et asinus adstant quia Isaiasparagrapho 1, sententia 3 dixit: "Cognovit bos possessorem suum, et asinus praesepe domini sui; Israel autem me non cognovit, et populus meus non intellexit."

In hominum cultu
Praesepium, ut supra diximus, in initio pastioni bestiarum inserviebat. Inde translatum est ad imaginem Nativitatis Christi in stabulo Bethlehem cum figuris Mariae et Ioseph, pastorum adorantium, bove et asino: artificia plerumque ligno sculpta vel chartacea sunt.  

Praesepe Iesu Christi in religione Christiana est symbolum maximi momento de nativitate Domini. Itaque  non solum fit locus, ubi infans quidam natus sit, sed etiam imago profunda repraesentans vitam Iesu humilem et mysterium incarnationis Dei. Nativitas Iesu, quae in Bethlehem (in Iudaea) sub regno Herodis rex facta est et incarnatio Verbi Divini in carne fit initium novae aetatis et salutis humani generis. 

Secundum Evangelium Lucae, Maria et Ioseph, propter censum imperii Romani, vixerunt in Bethlehem. Cum Maria paritura esset, non invenit locum in deversorio, unde nasceretur puer Iesus. Denique reposuit eum in praesepi: Deus, qui universum creavit, mundum iniit in loco maxime modesto, non in regia quadam. Praesepe ergo fit locus de contemplandis mysteriis divinis. Quod Deus in humilitate se manifestet, non in splendoribus, sed in vilibus, agnoscatur status humanus: imago qua paupertas et simplicitas divinitus benedicuntur. 

Maria et Ioseph fide atque oboedientia voluntatem Dei implent: Maria, quae puerum Iesum portat, et Ioseph, qui protegit et curat, sint exempla vitae sanctitatis et devotionis. Angeli annuntiantes gaudium magnum et gloriam in altissimis Deo, et in terra pacem hominibus bonae voluntatis omnia ex terris in caelestia ferunt. In multis praesepibus bestiae adsunt. 

Praesepe non solum in Nativitatis die partes suas agit sed totum festorum tempus. In Italia Franciscus Assisiensis praesepia ex anno 1223 nota fecit et res per omnes terras diffusa est. Christifidelibus visibiliter mysterium Nativitatis ante oculos ponatur. Quae res non solum fidei actum, sed etiam theatrica  in cultura populari genuit. In familiis christianis ante praesepe convenitur et iugiter cantatur oraturque. Usque saeculum XIX praesepe in catholicis easdam partes agebat quas in protestanticis arbor natalicia.

 Liber 
Biblia Sacra iuxta Vulgatam Clementinam. Nova editio. Logicis partitionibus aliisque subsidiis ornata a Alberto Colunga, O.P. et Lautentio Turrado professoribus sacrae scripturae in P. Universitate Eccl. Salmanticiensi. Quarta Editio. Biblioteca de autores Cristianos. Matriti MCMLXV (sic in libro, Arabice 1965).

 Notae 

 Stabulum
 Christi Natalis
 Arbor natalicia
 Pater Natalis
 Curtis de Greccia

 Nexus externi 

museo de praesepibus in Vösendorf
"Krippe" - apud: Meyers Großes Konversations-Lexikon, tomus 11. Lipsiae 1907, p. 700
Categoria:Aedificia
Categoria:Agricultura
Categoria:Sollemnia natalicia Iesu Christi